Tramvaju satiksme Ķemeros

Tramvaju satiksme Ķemeros bija viens no sabiedriskā transporta veidiem Ķemeros. No 1912. līdz 1933. gadam pilsētā bija viena tramvaja līnija.

 Vēsture 
Elektriskā tramvaja līniju satiksmei no Ķemeru stacijas uz Jaunķemeru jūrmalu atklāja . 1912. gadā uzsāka arī tiešo pasažieru vagonu satiksmi no Ķemeriem uz Maskavu pa dzelzceļa līniju Rīga—Tukums. Sākotnēji līnijā kursēja trīs Rīgas rūpnīcā "Fenikss" izgatavoti elektriskā tramvaja vagoni ar atsevišķu nodalījumu smēķētājiem. Elektrību tramvaja līnijai ražoja 150 zirgspēku lokomobile.VAKARA ZIŅAS. Leģendārais peldviesu tramvajs Ķemeros nra.lv 2022. gada 31. jūlijā

1913. gadā līnijā kursēja pieci motorvagomi un četri piekabes vagoni. Šī tramvaja līnija veicināja Jaunķemeru vasarnīcu rajona attīstību, Slokas pagasts pie jūras izdeva 150 jaunus gruntsgabalus sausās, vecām priedēm apaugušās kāpās un jauno vietu nosauca par Jaun-Ķemerēm (Neu-Kemmern). 1914. gadā te bija uzbūvētas jau kādas 20 vasarnīcas, tramvaja galapunktā jūras krastā uzbūvēja jūras paviljonu.P. Belte. Rīgas Jūrmalas, Slokas un Ķemeru pilsētas ar apkārtni. Vēsturisks apskats ar 204 ilustrācijām. 1935. 266 lpp.

Pirmā pasaules kara laikā 1915. gadā tramvaja vagonus un pārējo infrastruktūru aizveda uz Staraja Rusas pilsētu Krievijā. Frontes apgādei Krievijas Impērijas armija izbūvēja platsliežu dzelzceļa līniju pa bijušā tramvaja trasi no Ķemeru stacijas uz Jaunķemeriem un tālāk gar tagadējo Kolkas ielu līdz Slokas stacijai.

Satiksmi uz Jaunķemeriem, izmantojot armijas uzbūvētās sliedes, atjaunoja 1930. gadā, kad vasarās no deviņiem rītā līdz deviņiem vakarā katrā virzienā reizi stundā pa sliedēm kursēja ar petroleju, vēlāk ar dīzeļdzinēju darbināts tramvajs.

Avīze "Ķemeru Ziņas" 1932. gada 28. augustā vēstīja:

Tramvaja līniju likvidēja 1933. gadā, kad pa jaunuzbūvēto šoseju sāka autobusu satiksmi.timenote.info

 Senas kartes 

 Atsauces 

Kategorija:Ķemeri
Kategorija:Tramvaju satiksme Latvijā
Kategorija:Jūrmalas vēsture
Kategorija:Sabiedriskais transports Jūrmalā
Kategorija:Jaunķemeri